da en de de de da en da de en sv nb da de id de da da da de da da en da da nb da da en da da de de da ro da da sv da da nb da da en da da nl da da de da da en da da da da da pl da da de da da en da de de da de da ru ms da en en
“Gennem tre år døjede jeg med ondt i kæben med smerter, der trak fra kæben og ud i øret med kliklyde hver gang, jeg spiste eller åbnede munden. Jeg var hos flere speciallæger, der ikke vidste, hvad de skulle gøre og mente, at det måtte jeg lære at leve med, da det nok var en form for gigt. Efter en MR-scanning blev jeg dog tilbudt operation men uden garanti for, at det ville virke. Rebekka foreslog, at jeg gav nålene en chance inden operation. Efter bare én behandling forsvandt smerten stort set og efter yderligere tre behandlinger, var det helt væk. I dag har jeg ingen smerter og ingen kliklyde eller ubehag fra kæben. I mit tilfælde virkede nålene nærmest mirakuløst.”
“Jeg kom til Rebekka, da jeg var i fertilitetsbehandling og havde læst at akupunktur kunne øge chancen for succes. Jeg havde været gennem et reagensglasforsøg inden, som desværre ikke endte i en graviditet. Min oplevelse var fra starten, at Rebekka var meget grundig. Hun satte tid af til at sætte sig ind i min situation, min krop og lagde derfra en strategi, som hun justerede hver gang, jeg var hos hende. Efter fire akupunkturbehandlinger i forbindelse med vores næste reagensglasforsøg var jeg gravid. Jeg vil på det varmeste anbefale Rebekka, og skulle jeg ellers få brug for akupunktur, ville jeg ikke tøve et sekund med at kontakte hende.”
“Det er bemærkelsesværdigt, at jeg kun gik hos Rebekka i én måned, og på den måned formåede hun at skubbe til min menstruation gennem 15 år. Men ikke nok med det, så er jeg også blevet gravid, hvilket jeg ellers næsten havde opgivet. Så tusind tak for hjælpen. Det er bestemt ikke sidste gang, at jeg prøver kræfter med akupunktur.“
“Efter mange år med søvnbesvær var det en fornøjelse efter et par behandlinger hos Rebekka at føle en ægte træthedsfølelse igen. Jeg er nu ikke længere plaget af afbrudt søvn, hvilket gør, at jeg vågner op og føler mig veludhvilet og klar til dagen.”
“Jeg kom til behandling hos Rebekka med en form for bihulebetændelse, som jeg havde døjet med i mindst fem måneder. Jeg havde taget penicillin men uden effekt. Det generede mig meget, især om morgenen, hvor jeg var helt lukket til. Allerede efter første behandling hjalp det rigtig meget og efter tre gange var det væk. Der har intet været siden.”
”Når man er plaget af stærke mavesmerter, som jeg var efter en fejloperation, vil man gøre hvad som helst for at slippe for smerterne. Jeg har haft god effekt af den akupunktur, som jeg fik hos Rebekka. Inden første behandling var jeg tvunget til at tage stærk smertestillende medicin. Jeg fik tre behandlinger, og i dag er jeg medicinfri.”
Uro i benene og klar til marathon
“Jeg har døjet med uro i mit ene ben gennem en længere periode. Derudover træner jeg til maraton til efteråret. En fysisk stærk krop i balance er et godt udgangspunkt for at gennemføre løbet – og måske endda uden fysiske smerter. Efter fem behandlinger hos Rebekka oplevede jeg, at min krop er kommet i fysisk balance på en måde, jeg ikke har følt længe.”
“Rebekka har behandlet mig for henholdsvis tennisalbue og achillessenebetændelse. Jeg havde haft begge dele i cirka ét år, uden det var blevet ret meget bedre. Men det forsvandt efter fire til fem behandlinger. Rebekka er meget grundig og sætter sig ind i skaderne, hvilket har givet hurtige resultater for mig.”
Svimmelhed, nakkespændinger og en låst skulder
“Jeg er blevet behandlet af Rebekka for henholdsvis svimmelhed, nakkespændinger og en fastlåst skulder. I alle tre tilfælde mærkede jeg en hurtig bedring allerede efter første behandling, hvor processen fortsatte flere dage efter behandlingen. Rebekka laver små mirakler!”
“Hos Rebekka oplever jeg hver gang en nærværende og målrettet behandling med stort fokus på mine aktuelle problemer. Og – aller vigtigst – oplever jeg tydelige resultater; både efter den enkelte behandling og set over et lidt længere forløb.”
“Rebekka har tidligere hjulpet mig med akupunktur, hvor det hjalp stort set med det samme. Derfor kontaktede jeg hende straks, da jeg fik betændelse i min underarm efter noget murerarbejde. Jeg havde så mange smerter, at jeg ikke kunne arbejde, og som selvstændig håndværker er det afgørende for mig at kunne bruge min krop. Efter første behandling blev mine smerter reduceret med 90% og efter anden behandling var de væk. Jeg går uden tvivl til Rebekka igen, næste gang jeg får smerter.”
“Allerede efter første besøg hos min dygtige akupunktør Rebekka Simonsen var min ryg markant bedre. Efter nu at have fået nåle fire gange har jeg det bedre, end jeg har haft det de sidste tre år! Derfor anbefaler jeg Rebekka på det varmeste til alle. Hun er så dygtig!”
Fertilitet, karpaltunnelsyndrom, lændesmerter og væskeophobninger
“Jeg fik akupunktur hos Rebekka i forbindelse med fertilitetsbehandling på grund af lavt stofskifte. Jeg havde lige været igennem en fertilitetsbehandling, hvor jeg følte, at min krop ikke responderede som forventet. Min krop føltes træt og ude af balance. Rebekkas akupunkturbehandlinger virkede afslappende og afstressende. Ved næste fertilitetsbehandling blev jeg gravid. Jeg fortsatte med akupunktur gennem og efter min graviditet, da jeg døjede med graviditetsgener som karpaltunnelsyndrom, lændesmerter og væskeophobning. Nålene virkede lindrende på disse gener og var en god hjælp. Rebekka er en meget sympatisk og behagelig person, som også er meget grundig i sine behandlinger. Hun prøver altid lige at gøre det lidt bedre. Rebekka har mine varmeste anbefalinger.”
Fertilitet, nakkespændinger og hovedpiner
“Da jeg længe forgæves forsøgte at blive gravid, startede jeg i et forløb hos Rebekka i november måned. Rebekka fik hurtigt afklaret, at jeg døjede med nakkespændinger, der udløste kraftige hovedpiner. Hendes udgangspunkt var derfor at fjerne nakkespændingerne og dermed hovedpinerne, så min krop kunne slappe af og få overskud til at blive gravid. Jeg gik i et intensivt forløb med behandlinger én gang om ugen i et par måneder. Efter en bedring i hovedpinerne, trappede jeg ned til én gang hver anden uge, og i juli måned blev jeg gravid. Rebekka er rigtig god til at lytte og stille de rigtige spørgsmål, så hun skaber et helhedsbillede. Hun er nysgerrig og interesseret, og forløbet var en meget positiv oplevelse. Hun er altid velforberedt og følger op siden sidst. Rebekka er en meget opmærksom behandler, og når man træder ind hos hende, føler man bare, at man har tid sammen med hende.”
“Jeg havde et længerevarende mindre migræneanfald med kvalme, inden jeg kom til akupunktur hos Rebekka. Efter 1. behandling forsvandt kvalmen, og jeg følte en vis lindring af hovedpinen. Efter 2. behandling forsvandt hovedpinen helt. Jeg tog dog en 3. omgang som kontrol, men har ikke haft migræne siden. Tidligere har jeg i andet regi fået akupunktur, som dog kun gav en midlertidig lindring og slet ikke den virkning, som Rebekkas behandling har givet. Jeg vil derfor gerne hermed give Rebekka min varmeste anbefaling.”
“Jeg er simpelt hen så imponeret over og glad for, hvor meget Rebekka og hendes nåle har hjulpet vores teenagedatter. Det er ganske enkelt fantastisk. Da hun startede hos Rebekka, var hun slemt plaget af spændingshovedpine, som ofte udviklede sig til migræne og kvalme. Indimellem var hun sengeliggende i flere dage ad gangen. Nu, efter nogle gange i Rebekkas magiske hænder, er migrænen næsten væk, og hendes kvalme viser sig kun i meget sjældne tilfælde. Hun er vild med at få nåle hos Rebekka og vil ikke tøve et øjeblik med at komme tilbage, hvis hun får det dårligt igen.”
Bliv kontaktet af akupunktør Rebekka Simonsen
Christian X’s Allé 168
@ Copyright Webdesign af ANINE & CO